laion/Wikipedia-Exotic huggingface dataset:
גיי

גֵיי (מאנגלית: Gay) היא מילה בשפה האנגלית המציינת אדם הנמשך לבני מינו. באנגלית מכוונת המילה לכל המגדרים, אולם בעברית, ששאלה את המילה (כמו רבות משפות העולם), מתייחסת מילה זו לגברים בלבד (כמילה נרדפת ל"הומוסקסואל"). מקבילות נוספות למונח הן הומו או עליז (מיושן וכמעט ולא בשימוש כיום) כשם כולל להומואים זכרים, וגאה – תרגום שומר משמעות וצליל (תשמו"ץ), המתייחס לגאווה להט"בית (Gay pride) ובה-בעת שומר על צליל המילה האנגלית gay – ככינוי ללהט"בים. בעבר נהוג היה בישראל לכנות לסביות כ"נעמות" והומואים כ"נעימים", כתרגום המונח, אך גם כינויים אלו אינם בשימוש למעלה מ-20 שנים. המונח האנגלי "גיי" (gay) תיאר במקור את הרגשות שאננות, שמחה ואופטימיות. בעברו הרחוק יותר, בשנות ה-30 של המאה ה-17, הוא אף סימן חוסר-מוסריות. בשלהי המאה ה-19 החל המונח להתקשר להומוסקסואליות, אך רק במהלך המאה ה-20 גדל בהדרגה השימוש בו במובן זה. ככל הנראה אחד השימושים הראשונים בדפוס במילה בהקשרה ההומוסקסואלי היה בספרה של גרטרוד שטיין מ-1922, "העלמה פר והעלמה סקין". באנגלית מודרנית משמש המונח הן כשם תואר והן כשם עצם. עד סוף המאה ה-20, השימוש במילה "גיי" לתיאור אנשים הנמשכים לבני-מינם היה בעיקר במאמרים ובמסמכים אחרים. באותה תקופה, בחלקים מסוימים של העולם הפך המונח לכינוי גנאי; דוגמה לכך היא בקרב המדינות דוברות האנגלית (ארצות הברית, קנדה, בריטניה וכו'), שבהן משמעות המילה "גיי" בקרב הצעירים זהה ל"שטויות" או "טיפש" (לדוגמה: "That's so gay" – "זה כ"כ גיי"). בשימוש זה אין הכוונה להומו, כך שניתן להשתמש במושג זה גם לגבי עצמים דוממים ומושגים מופשטים. יש מחלוקת בשאלה האם השימוש במשמעות זו שומר על המשמעות ההומוסקסואלית או לא. הומופיל גיי פרנדלי גיידאר Leap, William (1995). Beyond the Lavender Lexicon: Authenticity, Imagination, and Appropriation in Lesbian and Gay Language. Taylor & Francis. p. 360. ISBN 2884491813. מדיה וקבצים בנושא גיי בוויקישיתוף יורם מלצר, עניין של גאווה, באתר הארץ, 21 בנובמבר 2006 רועי יולדוס רוזנצוייג, ‏מעליז עד גיי: איזה מין "הומו" אתה?, באתר ‏מאקו‏, 7 בדצמבר 2012 הומוסקסואלים, דף שער בספרייה הלאומית הפגנה של הומוסקסואלים ולסביות בתל אביב ב-1979 "Online Etymology Dictionary". Martha E. Stone, Sept–Oct, 2002. "Who were Miss Furr and Miss Skeene?", The Gay & Lesbian Review Worldwide. "GLAAD: AP, New York Times & Washington Post Style". "APA Style Guide: Avoiding Heterosexual Bias in Language". Sherwin, Adam (6 ביוני 2006). "BBC ruling on use of the word gay". The Times. London. נבדק ב-3 במאי 2010. {{cite news}}: (עזרה) "Anti-gay abuse seen to pervade U.S. schools". אורכב מ-המקור ב-2007-03-01. נבדק ב-2020-05-26.
מדברידג'

מדברידג' (באנגלית: MedBridge) הוא ארגון אירופי הפועל לחיזוק הדו-שיח וההבנה ההדדית בין מדינות אירופה והמזרח התיכון. מטרתו היא לאפשר לפוליטיקאים ומנהיגי דעת קהל אירופאים אשר מעוניינים לקבל מידע אודות המזרח התיכון, או לתמוך במאמצי השלום בין ישראל ומדינות ערב, גישה למידע הישיר, המקיף והאובייקטיבי ביותר. משרדי הארגון נמצאים בפריז. הארגון נוסד בשנת 2003 על ידי פוליטיקאים אירופאים המשתייכים לזרמים שונים, בין היתר וילי דה קלר (Willy De Clercq), מרקו פנלה (Marco Pannella), אנה פלאסיו, פרנסואה לאוטאר ( Francois Leotard), ופרנסואה זימריי (Francois Zimeray). מאז שנוסד בשנת 2003, יזם הארגון כתריסר אירועים בינלאומיים: הרצאות, תערוכות, וביקורים של חברי פרלמנט ומובילי דעת קהל אירופאים במזרח התיכון. מדברידג' מארגן באופן קבוע ביקורים של פוליטיקאים אירופאים במזרח התיכון. עד כה נטלו בהם חלק כ-500 חברי פרלמנט משלושים ארצות. הדיפלומט הישראלי יגאל פלמור טען כי הארגון ליווה את המשלחת הפרלמנטרית הגדולה ביותר אשר ביקרה אי פעם במזרח התיכון בשנת 2003 . במשלחת זו השתתפו כ-160 חברי פרלמנט מ-28 ארצות אירופאיות. בינואר 2008, ביקרה במזרח התיכון משלחת גדולה נוספת, של 60 חברי פרלמנט מ-21 ארצות. בנוסף למשלחות פוליטיות, ארגן מדברידג' גם ביקורים של מובילי דעת קהל אירופאים. ביוני 2007 יזם הארגון ביקור של סופרים צרפתים יחד עם עיתון "לה מונד". מדברידג' ארגן מספר הרצאות בהן השתתפו בין היתר אהוד ברק, אדית קרסון, אנטואן ספר ואלכסנדר אדלר. מדברידג' ארגן גם תערוכות, בין היתר בסנאט הצרפתי. בשנת 2005, יחד עם ארגון "הום דה פרול" (באנגלית: Hommes de Parole), ארגן מדברידג' את קונגרס "רבנים ואימאמים למען השלום" הראשון, בו השתתפו כמאה רבנים ואימאמים מכל העולם, בחסות מוחמד השישי, מלך מרוקו, ואלברט השני, מלך בלגיה. בשנת 2006 ו-2008 אורגנו מפגשים נוספים. אתר האינטרנט הרשמי של מדברידג' מדברידג', סרטונים בערוץ היוטיוב ערוץ דיילימושיין http://www.medbridge.org/showpage.php/en/2/1/page.html דיאנה בחור-ניר, לפיד מציע "לפרק התנחלויות לאחר כמה חודשי שקט", באתר ynet, 27 באוקטובר 2003 medbridge.org - This website is for sale! - medbridge Resources and Information., ww16.medbridge.org "Visite express au Proche-Orient". Le Monde. פברואר, 2008. "Visite express au Proche-Orient". Le Monde. February 21, 2008. Conference medbridge - Vidéo Dailymotion
בלתי נשכחים

בלתי נשכחים (באנגלית: The Expendables) הוא סרט אקשן אמריקאי משנת 2010, שביים סילבסטר סטאלון, בכיכובם של כמה מהבולטים בשחקני הפעולה: סילבסטר סטאלון, ג'ייסון סטיית'האם, ג'ט לי, דולף לונדגרן, רנדי קוטור, סטיבן ויליאמס, טרי קרוז, מיקי רורק, ברוס ויליס וארנולד שוורצנגר (שני האחרונים בהופעת קמע). בעקבות הסרט, יצא סרט המשך בשם "בלתי נשכחים 2". הסרט מספר על עלילות חבורת שכירי חרב. מנהיגם, ברני רוס (סילבסטר סטאלון), יוצא הכוחות המיוחדים והאגף לפעולות מיוחדות, מקבל הצעה ממר צ'ארץ' (ברוס ויליס), איש סוכנות הביון המרכזית, להרוג מנהיג דיקטטור באי הנמצא בין מפרץ מקסיקו לבין דרום אמריקה. החבורה מחליטה לערוך סיור לפני החלטתה. בסיור הם פוגשים את סנדרה (ג'יזל יטאי) שמסבירה להם על המצב המסובך בארצה. תוך זמן קצר הם מסתבכים עם המיליציות באי, אך הם מצליחים להימלט. לאחר דיון קצר הם מחליטים לא לבצע את המשימה עקב רמת הקושי הגבוהה שלה. אך לאחר שברני מדבר עם חברו טול (מיקי רורק) על המשימה. הוא מחליט לשנות את החלטתו ולצאת למשימה. שאר חבריו לא שמחים מההחלטה אך הם מצטרפים. כאשר הם מגיעים לאי הם מגלים שהדיקטטור כפוף לאדם אמריקאי בשם ג'יימס מונרו (אריק רוברטס), בעצמו איש סוכנות הביון המרכזית בנוסף לכך למונרו יש שומר ראש ושמו פיין (סטיבן ויליאמס). אחר כך גאנר (דולף לונדגרן) בוגד בצוות ומצטרף אל מונרו. לאחר מאבק אלים עם גאנר, ברני גורם לו לשתף פעולה עם הצוות לאחר מכן, הדיקטטור נרצח, ובסוף ברני נאבק בפיין. לאחר מאבק אלים וקשה עם פיין, טול רוד ממשיך להיאבק בו אך לאחר מכן, הוא גורם לו לעלות באש לאחר שהחבורה העלתה את המקום באש, טול רוד הורג את פיין. לבסוף ג'יימס אוחז בסנדרה ומאיים להרוג אותה. לי כריסמס (ג'ייסון סטיית'האם) נועץ סכין בגבו של מונרו והצוות משלים את המשימה. הסרט נגמר במשחק פגיעה למטרה של טוול נגד לי. סילבסטר סטאלון - ברני רוס, יוצא הכוחות המיוחדים והאגף לפעולות מיוחדות. ג'ייסון סטיית'האם - לי כריסמס, יוצא יחידת הקומנדו הבריטית SAS. ג'ט לי - יאן יאנג רנדי קוטור - טול רווד דולף לונדגרן - גאנר ג'נסן טרי קרוז - הייל סיזר מיקי רורק - טול, יוצא הכוחות המיוחדים אריק רוברטס - ג'יימס מונרו, איש סוכנות הביון המרכזית לשעבר. דוד זאייאס - גנרל גארזה סטיבן ויליאמס - דן פיין גארי דניאלס - דה בריט ג'יזל יטאי - סנדרה כריזמה קרפנטר - לסי ברוס ויליס - מר צ'ארץ', איש סוכנות הביון המרכזית ארנולד שוורצנגר - טרנט "טרנץ'" מאוזר את הסרט הפיקו אבי לרנר, קווין קינג טמפלטון וג'ון תומפסון. הסרט צולם בריו דה ז'ניירו, ניו אורלינס ולוס אנג'לס. בשנת 2012 עלה לאקרנים סרט ההמשך, בלתי נשכחים 2. רוב הביקורות על הסרט היו מעורבות, אך למרות הביקורות הסרט הפך להצלחה מסחרית. הוא אף הגיע למקומות הראשונים של שוברי הקופות בארצות הברית, אנגליה וסין. נכון ל-26 בספטמבר 2010 הסרט הכניס כ-101,505,966 דולר בארצות הברית וכ-146,053,000 דולר בחו"ל. ובסך הכל $274,470,394. מדיה וקבצים בנושא בלתי נשכחים בוויקישיתוף אתר האינטרנט הרשמי של בלתי נשכחים "בלתי נשכחים", במסד הנתונים הקולנועיים IMDb (באנגלית) "בלתי נשכחים", באתר נטפליקס "בלתי נשכחים", באתר AllMovie (באנגלית) "בלתי נשכחים", באתר Rotten Tomatoes (באנגלית) "בלתי נשכחים", באתר Box Office Mojo (באנגלית) "בלתי נשכחים", באתר Metacritic (באנגלית) "בלתי נשכחים", באתר אידיבי "בלתי נשכחים", במסד הנתונים הקולנועיים KinoPoisk (ברוסית) כתבה אודות סרט המשך כתבה מיוחדת על הקאסט של סרט ההמשך אסף שליטא, "בלתי נשכחים": סטלון לא מחזיר עטרה ליושנה, באתר קולנוען, 11 באוגוסט 2010
Quake Live

Quake Live הוא משחק וידאו מסוג ירי בגוף ראשון (FPS) שפותח על ידי חברת "id Software", ומהווה גרסה חדשה, חינמית ומעודנת יותר ל-Quake III Arena. הוא מיועד למחשבים עם ארכיטקטורת X86 ועם מערכות ההפעלה של MAC OS X ,לינוקס ו-Microsoft Windows. את המשחק ניתן להוריד ולהריץ דרך הדפדפן. ניתן להורידו בחינם, ובנוסף יש אפשרות לרכישת מנוי, שכולל הרחבה של כמות הזירות, סוגי המשחק ושרתי המשחק. ערך מורחב – Quake 3: Arena#משחקיות חברת id Software הודיעה בפומבי על התוכנית להוצאת המשחק ב-3 באוגוסט 2007, במהלך "QuakeCon 2007". היא הודיעה שבכוונתה ליצור משחק דפדפן דומה ל-Quake 3 בשם Quake Zero. בתחילת 2008 שונה השם ל-Quake Live. בסוף 2008 ובתחילת 2009 יצא המשחק בגרסת בטא בהזמנה בלבד. ב-4 בפברואר 2009 יצא המשחק בגרסת בטא פתוחה, והוא זכה לפופולריות רבה ועומס בשרת האינטרנט בימים הראשונים לצאתו. לאחר מספר קשיים בתחום הפרסום של המשחק, יצא המשחק לבסוף בגרסת "פרימיום" ו"פרו" ב-6 באוגוסט 2010. אתר האינטרנט הרשמי של Quake Live (באנגלית) Quake Live, ברשת החברתית פייסבוק Quake Live, ברשת החברתית אקס (טוויטר) Quake Live, באתר PCGamingWiki (באנגלית)
מקבת (ארכאולוגיה)

מקבת היא כלי פרהיסטורי ששימש לסיתות כלי אבן, מעין פטיש חסר ידית. המקבות נחלקות לשתי קבוצות עיקריות, מקבות אבן ומקבות קרן. מקבת אבן (hammer stone), הנקראת גם מקבת קשה, עשויה לרוב מחלוק נחל או חלוק חוף. ישנן גם מקבות קשות העשויות מגרעין צור משומש, שעבר הסבה למקבת על ידי סיתות במכות רבות מול אבן אחרת עד שנעשה מעוגל. המקבות נבדלות בקשיות הסלע ממנו הן עשויות, מידת חספוס פניו, משקל הפריט וצורתו הכללית. אלה - ביחד עם מיומנות הסתת - קובעים את אופיים של הנתזים והלהבים המופקים. בתעשיות כלי האבן הקדומות היה שימוש במקבות קשות בלבד. אולם כבר אז נעשה שימוש במקבות קטנות ושטוחות לשִׁבְרוּר וקטימה של נתז (אנ') או להב אבן במהלך התקנתם לכלי. השימוש במקבות אבן נמשך לאורך כל התקופות הפרהיסטוריות. בראשית ההיסטוריה עשו בהן שימוש אף לסיתות אבני בנייה עד שנכנס השימוש בברזל לתפוצה רחבה בתקופת הברזל בערך 1000 לפני הספירה. מקבת קרן מותקנת מקרן אַיָּל (deer antler hammer) ששויפה ולוטשה, והיא נקראת גם מקבת רכה. לרבות ממקבות אלו יש ידית אך היא עשויה מחטיבה אחת של אותו חומר, יחד עם הקצה הפעיל. מקבת הקרן חיונית לסיתות שטוח של כלים כגון אבן-יד, גרזן וכמה טיפוסי ראש חנית. טכניקה זו נכנסה לשימוש כבר בתעשיית אבני יד של האשלית המאוחרת כפי המשוער לפני 600 אלף שנה. לא ניתן היה להשיג את רמת הדיוק והסימטריה בעיצוב המוצר ללא כלי זה. ישנו הבדל ביעילות מקבות הקרן בהתאם למיני האיילים שבקרניהם נעשה שימוש. מקבות קרן שימשו גם להפקת נתזים דקים, לשיברור מדויק ולעיתים גם לסיתות להבונים עדינים. מקבות רכות מתאימות במיוחד לסיתות חומר גלם בעל פצילות גבוהה כגון אובסידיאן – סוג של זכוכית געשית ששימש אף הוא לייצור כלים. לעיתים השתמשו גם באלה מעץ קשה כמקבת. מדיה וקבצים בנושא מקבת בוויקישיתוף ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
טרומן (פירושונים)

האם התכוונתם ל... הארי ס. טרומן – הנשיא ה-33 של ארצות הברית (1945–1953) בס טרומן – אשת נשיא ארצות הברית הארי טרומן (והגברת הראשונה של ארצות הברית) כפר טרומן – מושב בשפלה המופע של טרומן – סרט קולנוע דרמטי-קומי אמריקאי מ-1998 הארי טרומן (CVN-75) – נושאת מטוסים אמריקאית
חדאד

חדאד (בארמית: ܚܕܕ, בערבית: حداد – נפח) הוא שם משפחה שמקורו בארמית[דרוש מקור]. מיסודו נמנים גם השמות חדד ואלחדד, והוא מסמל לרוב שאחד מאבות המשפחה עסק בנפחות. שם משפחה זה נפוץ הן בקרב ערבים והן בקרב יהודים מצפון אפריקה. האם התכוונתם ל... חדד (דמות מקראית) – דמות מקראית, מבניו של ישמעאל חדאד ודיע חדאד – ממייסדי החזית העממית לשחרור פלסטין מישל חדד (עורך דין) – חוקר ועורך דין ישראלי יוסף חדאד – פעיל הסברה ערבי-ישראלי יוסף חדאד (עורך דין) – מרצה ועורך דין ישראלי מישל חדאד (משורר) – משורר ערבי-ישראלי סוהיל חדאד – שחקן קולנוע ותיאטרון ישראלי סעד חדאד – מייסד צבא לבנון החופשית חדד אמיר חדד – טניסאי ישראלי חנא חדד – איש ציבור ערבי-ישראלי, סגן ניצב במשטרת ישראל, לשעבר חבר הכנסת וסגן יושב ראש הכנסת יהודה חדד – פרופ' להנדסת חומרים ונשיא המכללה האקדמית להנדסה סמי שמעון ירון חדד – שחקן וזמר ישראלי עזרא חדד – עיתונאי, משורר, מתרגם ומחנך יהודי-עיראקי עמיר חדד – זמר ישראלי-צרפתי רואי חדד – כדורגלן ישראלי רודי חדד – כדורגלן צרפתי-ישראלי שי חדד, המוכר בשם הבמה שי 360 - ראפר ישראלי שירה חדד – עורכת ספרותית, תסריטאית ויוצרת טלוויזיה ישראלית שרית חדד – זמרת ישראלית תמר טרבלסי חדד – עיתונאית ישראלית אל-חדאדי מקור השם חדד, באתר אנו – מוזיאון העם היהודי
קרופורד

קרופורד הוא שם משפחה האם התכוונתם ל... ג'ואן קרופורד – שחקנית קולנוע וטלוויזיה אמריקאית. ברודריק קרופורד – שחקן אמריקאי זוכה פרס האוסקר. סינדי קרופורד – דוגמנית-על לשעבר, אחת מהדוגמניות המצליחות בשנות ה-80 וה-90 בארצות הברית. ג'מאל קרופורד – שחקן כדורסל אמריקאי, המשחק בעמדת הרכז והקלע בקבוצת לוס אנג'לס קליפרס. רנדי קרופורד – זמרת ג'אז ורית'ם אנד בלוז אמריקאית. צ'ייס קרופורד – שחקן אמריקאי, מוכר בעיקר בשל גילום דמותו של נייט ארצ'יבלד בסדרת הטלוויזיה אחת שיודעת. גאווין קרופורד – כדורגלן סקוטי. מרי קרופורד והנרי קרופורד - דמויות מרומנה של הסופרת ג'יין אוסטן - מנספילד פארק. בימיש אנד קרופורד – מבשלת בירה אירית. ויליאם קרופורד – פוליטיקאי ושופט אמריקאי מראשית המאה ה-19. שריל קרופורד – במאית ומפיקת תיאטרון אמריקאית. מייקל קרופורד – שחקן וזמר בריטי. הייזלי קרופורד – אתלט יליד טרינידד וטובגו, זוכה מדליית הזהב בריצת 100 מטר באולימפיאדת מונטריאול (1976). שון קרופורד – אתלט אמריקאי, זוכה מדליית הזהב בריצת 200 מטר באולימפיאדת אתונה (2004).
קלונדייק (סוליטר)

קלונדייק (באנגלית: Klondike) הוא משחק הסוליטר הפופולרי ביותר, ולכן גם ידוע בתור "סוליטר". במשחק על השחקן לבנות ארבע ערימות של קלפים, אחת עבור כל סידרה, בסדר עולה מאס למלך. את המשחק קלונדייק משחקים עם חפיסה סטנדרטית אחת של 52 קלפים ללא ג'וקרים. המשחק נפתח עם 28 קלפים המסודרים בשבע עמודות. העמודה הראשונה מכילה קלף אחד, העמודה השנייה מכילה שני קלפים וכן הלאה. הקלף העליון בכל עמודה פונה כלפי מעלה; שאר הקלפים פונים כלפי מטה. ארבע ערימות הבית ממוקמות בפינה הימנית העליונה. שאר הקלפים מרוכזים בערימה אחת שהקלפים בה פונים כלפי מטה. על שבע העמודות להיבנות בסדר יורד, ממלך לאס. כך, השחקן יכול להניח 10 על נסיך, אך לא על 3. בנוסף, על הקלפים בעמודות להיות בצבע אדום ושחור לסירוגין. כל קלף פתוח ניתן להזיז מעמודה לעמודה על בסיס הקלף הגבוה ביותר. השחקן אינו מוגבל להזזת קלפים יחידים. השחקן יכול גם להזיז רצפים המסודרים באופן עוקב בין העמודות. עמודה ריקה ניתן למלא רק במלך. השחקן יכול לקחת קלפים מערימת הקלפים (ברוב הפעמים מהסיבה שאזלו לו המהלכים), וכאשר הוא מסיים את הערימה הוא מערבב אותה מחדש. במשחק ידני לקיחת הקלפים נעשית כאשר בכל פעם נלקח הקלף השלישי. מטרת המשחק לסיים להניח על ארבעת הערמות העליונות סדרות של קלפים. הערימות צריכות להיות מאורגנות בסדר עולה ועוקב מאס ועד מלך, כל ערימה צריכה להיות מסודרת לפי צבע וסימן אחיד. ניתן להעביר קלף בודד מהעמודות לערימות בשני הכיוונים. מהערימה הבודדת ניתן להעביר קלף רק בכיוון העמודות או הערימות. ברגע שנחשפים כל הקלפים ההפוכים בעמודות, הדבר מהווה מפתח לניצחון במשחק. כאשר נקלעים למצב שבו לא נותרו מהלכים לבצע המשחק הפסיד. כניקוד סטנדרטי, השחקן יקבל חמש נקודות על העברת קלף מהחפיסה לעמודה ו-10 נקודות על כל קלף שנוסף לערימת בית. אם המשחק לוקח יותר מ-30 שניות, השחקן מקבל גם נקודות בונוס בהתאם לזמן שיידרש לו כדי לסיים אותו. הנוסחה לחישוב הבונוס: 700,000 חלקי זמן המשחק הכולל בשניות. כך, הניקוד הסטנדרטי הגבוה ביותר האפשרי הוא 24,113.
Six Feet Under (פסקול)

Six Feet Under הוא הפסקול של סדרת הדרמה המצליחה של HBO, עמוק באדמה. לסדרה יצאו שני פסקולים המאגדים בתוכם את מיטב השירים שהופיעו בסדרה לצד רצועות מקוריות מאת תומאס ניומן. Six Feet Under הוא הפסקול הראשון של הסדרה שיצא לאור ב-5 במרץ 2002 תחת חברת התקליטים יוניברסל מיוזיק גרופ. האלבום זכה לדירוג של 3.5 כוכבים באתר Allmusic. Six Feet Under Title Theme - תומאס ניומן (1:36) Heaven - לם (4:58) Deep Down & Dirty - סטריאו אמסיס (4:22) I Love Being Here With You - פגי לי (2:44) One Time Too Many - פי ג'יי הארווי (2:52) Squares - להקת הבטא (3:44) Distractions - זירו 7 (5:16) Inspiration Information - שוגי אוטיס (4:10) Pure & Easy - דה דיינינג רומס (4:34) Let's Go Out Tonight - קרייג ארמסטרונג (6:02) Spooky - קלאסיקס איי וי (2:50) Bohemian Like You - דנדי וורהולס (3:28) Mis Dos Pequeñas - אורלנדו קאצ'יטו לופז (4:04) Waiting - הדוולינס (4:51) Six Feet Under, Vol. 2: Everything Ends הוא הפסקול השני של הסדרה שיצא ב-21 ביוני 2005 תחת חברת התקליטים אסרלוורקס. האלבום נבחר במקום 93 ברשימת 100 האלבומים הגדולים של שנת 2005 באתר אמזון וזכה לדירוג של 3 כוכבים באתר Allmusic. Feeling Good - נינה סימון (2:53) Amazing Life - ג'ם (4:02) Everything Is Everything - הפניקס (3:00) A Rush of Blood to the Head - קולדפליי (5:50) Breathe Me - סיה פרלר (4:31) Lucky - רדיוהד (4:17) Time Is on My Side - אירמה תומאס (2:50) Aganjú - בבל גילברטו (4:07) Direction - אינטרפול (3:54) The Reaper - קייזרס (4:14) Transatlanticism - דף קאב פור קוטי (7:55) Cold Wind - ארקייד פייר (3:24) I'm a Lonely Little Petunia - אימוגן היפ (0:59) מידע על האלבום Six Feet Under באתר MusicBrainz האלבום Six Feet Under באתר Discogs ביקורת האלבום באתר Allmusic אתר אמאזון ביקורת האלבום באתר Allmusic
צילום ישיר

צילום ישיר (או: צילום טהור) הוא מושג המתייחס לצילום המנסה לתאר סצנה בצורה המציאותית והאובייקטיבית ביותר שמדיום הצילום מאפשר, תוך ויתור על שימוש במניפולציית תמונה. בשנת 1932 נוסדה קבוצת F/64, אשר דגלה בצילום טהור, והגדירה אותו כך: ”צילום טהור מוגדר כצילום שאינו שואב השראה משום איכות, טכניקה או רעיון אשר נגזרים מאמנות ומזרם אחר.” המונח נטבע כבר ב-1880 ומשמעותו הייתה פשוט להדפיס תמונה ללא שום עיבוד במהלך ההדפסה, בניגוד להדפסים מורכבים כמו של הנרי פיץ' רובינסון או הדפסה ב-soft-focus כפי שנהוג בזרם הפיקטוריאליזם. קבוצת F/64 ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
נמל התעופה הבין-לאומי אל דוראדו

נמל התעופה הבין-לאומי אל דוֹראדוֹ (בספרדית: Aeropuerto Internacional El Dorado) הוא נמל התעופה הראשי והגדול ביותר של קולומביה. הוא ממוקם כ-15 ק"מ ממרכז עיר הבירה בוגוטה, בין השכונות פונטיבון ואנגטיבה, והוא תופס שטח קרוב ל-6900 דונם. כמו כן הוא נמל התעופה העמוס ביותר באמריקה הלטינית מבחינת היקף המטען המשונע דרכו, והשני מבחינת מספר הנוסעים החולפים בו בשנה, לאחר נמל התעופה הבינלאומי של מקסיקו סיטי. בניית נמל התעופה החלה בשנת 1955 והסתיימה בשנת 1959. בשנת 1981 בנתה חברת התעופה אוויאנקה את טרמינל פואנטה אאריאו עבור טיסות הפנים שלה. בשנת 1998 נפתח המסלול טיסה השני של נמל התעופה למרות התנגדויות מצד תושבי שכונת פונטיבון. בשנת 2007 החל חידושו מהיסוד של נמל התעופה. מנמל התעופה יוצאות טיסות פנימיות ובינלאומיות ליותר מ-50 יעדים באמריקה ובאירופה. בשנת 2009 עברו בנמל התעופה 14,899,199 נוסעים, מהם 10,278,181 בטיסות פנים ו-4,621,018 בטיסות בינלאומיות. נמל התעופה הוא בסיס הפעולה המרכזי של חברת התעופה הלאומית של קולומביה, אוויאנקה ושל רוב חברות התעופה הקולומביאניות. נמל התעופה קיבל את שמו הנוכחי בשנת 1959 על שם האגדת עם הידועה של "אל דוראדו", לפיה כשכבשו הספרדים את אמריקה חיפשו לשווא את עיר הזהב "אל דוראדו" שבה האמינו שהדרכים עשויות מזהב. העיר בוגוטה והמדינה בכללותה קשורה באופן ישיר לאותה אגדה זאת מכוון שקרוב אליה נמצא האגם של גואטביטה שהוא המקום בו מאמינים שהייתה האגדה. בנמל התעופה הבינלאומי אל דוראדו ישנם שני טרמינלים: טרמינל אל דוראדו (טרמינל 1) - מחולק לשני אזורים: אזור לטיסות פנים של כל חברות התעופה חוץ מאוויאנקה אזור לטיסות בינלאומית של כל חברות התעופה טרמינל פואנטה אאריאו (טרמינל 2) - טרמינל בלעדי לכל טיסות הפנים של אוויאנקה מדיה וקבצים בנושא נמל התעופה הבין-לאומי אל דוראדו בוויקישיתוף אתר האינטרנט הרשמי של נמל התעופה הבין-לאומי אל דוראדו (בספרדית)
צבי זלבסקי

צבי זלבסקי (נולד ב-1955) הוא מלחין, זמר וצייר ישראלי. מחלוצי ז'אנר המוזיקה היהודית. זלבסקי נולד וגדל בירושלים במשפחת דתית לאומית. אביו, שאול זלבסקי, כיהן כפרופסור לתנ"ך באוניברסיטת בר-אילן. כשהיה נער יצאה משפחתו לשליחות של שלוש שנים באוסטרליה. בשנים אלו התוודע לניגוניו של שלמה קרליבך שלדבריו השפיעו עליו מאוד. כשחזר לארץ למד בישיבת נתיב מאיר ובישיבת ההסדר בקריית ארבע. את שירותו הצבאי עשה במסגרת חיל השריון. מאוחר יותר למד אצל הצייר ישראל הירשברג ב'מדרשה לציור ברוח יהודית' בירוחם. זלבסקי מתגורר בנווה דניאל ואב לשבעה. אשתו, שרה, היא נכדתו של הרב אברהם יהושע העשיל וינברג, האדמו"ר מסלונים-תל אביב, ובתו של שמואל וינברג, לשעבר ראש עיריית בני ברק. בעבר התגורר בקריית ארבע. זלבסקי הוא סופר סת"ם. הדיסקים שהוציא כוללים את לחניו בלבד, למלים מהמקורות היהודיים, משירי משוררים שונים, כגון זלדה, ש. שלום, פנחס שדה ועוד, ושירים שחיבר בעצמו. בדיסקים הראשונים הוא שר את כל השירים בעצמו, אך החל מהדיסק "כהמון גליו" החל להקליט גם עם כמה מילדיו, ובדיסק "והנה הבית מואר" אירח אומנים נוספים. מנגינה שהלחין לפיוט "אל מסתתר", התפרסמה מאוד, כניגון עממי מקובל לפיוט זה. שניים מלחניו הוקלטו גם על ידי הזמרת שולי נתן. בהופעותיו, משלב בין שיריו ולחניו שלו, לבין ניגונים מחצרות חסידים וניגוני קרליבך. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חמדת הלבבות (1988) - לחנים חדשים לפיוטי שבת וליום הכיפורים. אורי וישעי - ניגוני יום הכיפורים ועוד. מים רבים (1994) - אלבום מחאה שהוקלט על רקע הסכמי אוסלו. על עטיפת האלבום (במהדורה המקורית) מופיע ציור של אדם זועק. ציור זה צויר בשעתו על ידי מרדכי לפיד - חברו של צבי שנרצח עם בנו בפיגוע טרור בקריית ארבע באותה שנה. הציור המקורי שצייר לפיד צויר על לוח עץ ענק והוצב כמצבה לקבר אחים יהודי בברית המועצות. כשיבוא הרועה פה ושם אני רוקד (1997) - שירים שונים, בין השאר לחנים לשירי פנחס שדה וזלדה. כהמון גליו (2004) ענני (2008) - אלבום שיצא בעקבות יישום תוכנית ההתנתקות מגוש קטיף. שערי ארמון (2009) - לחנים לפיוטי ראש השנה ויום כיפור. קומי אורי (2011) והנה הבית מואר (2015) הפס הדקיק שבליבי (2019) נמשך אחריך כמים (2022) צבי זלבסקי, באתר MusicBrainz (באנגלית) צבי זלבסקי, באתר MOOMA (בארכיון האינטרנט) הפיוט 'אל מסתתר' בלחנו של זלבסקי, באתר הזמנה לפיוט צבי זלבסקי, על הלחן ל'אל מסתתר' באתר הזמנה לפיוט יפה גולדשטיין, גלגולו של ניגון, אתר הצופה אהרן דויטש, ענני כתום השיר(הקישור אינו פעיל), אתר ישיבת תקוע עמנואל שילה, קול מתוך הסערה, באתר ערוץ 7, 12 במרץ 2009 עפרה לקס, צבי זלבסקי, באתר ערוץ 7, 30 ביוני 2011 אריאל הורוביץ, מתפלל את המוסיקה, מקור ראשון, מוסף "שבת", 27 בדצמבר 2015 צבי זלבסקי מתארח בתוכנית "שעה של אנשים", רדיו גלי ישראל, 27 באוגוסט 2015 פנינה גפן, ‏"ההיסטוריה שלנו חדשה יחסית, אולי מה שיכול לאחד אותנו זה ניגון משותף", בעיתון מקור ראשון, 5 בדצמבר 2022 צבי זלבסקי, דף שער בספרייה הלאומית דף המרצה באתר האוניברסיטה הקלטה של הפיוט עם הלחן של זלבסקי באתר הזמנה לפיוט רשימת הרצועות בדיסק "שירי תהילה"
M32

M32 (נקראת לעיתים גלקסיית לה-ז'נטיל או NGC 221) היא גלקסיה אליפטית ננסית המלווה את גלקסיית אנדרומדה ומהווה חברה בקבוצה המקומית. זו הגלקסיה הבהירה ביותר מבין הגלקסיות הלווייניות של גלקסיית אנדרומדה עם דרגת בהירות 8.1. מיקומה, כ-22 דקות קשת מדרום למרכז של גלקסיית אנדרומדה, ובהירות נראיתה מאפשרים לאתרה בקלות באמצעות טלסקופ חובבים ואפילו באמצעות משקפת איכותית. M32 התגלתה ב-29 באוקטובר 1749 על ידי האסטרונום הצרפתי גיום לה ז'נטיל, בזמן שצפה בגלקסיית אנדרומדה והיא הגלקסיה האליפטית הראשונה שהתגלתה. לה ז'נטיל תיאר אותה כערפילית קטנה בקוטר זוויתי של דקת קשת אחת. שארל מסיה צפה בה בשנת 1757 ובשנת 1764 כלל אותה בקטלוג מסיה ותיאר אותה כ"ערפילית עגולה ללא כוכבים בקוטר של כשתי דקות קשת". ויליאם הרשל ציין בשנת 1833 כי הערפילית בהירה יותר במרכזה מאשר בשוליה. בשנת 1864 האסטרונום הבריטי ויליאם הגינס ביצע מדידות ספקטרוסקופיות וציין כי הספקטרום של M32 דומה לזה של גלקסיית אנדרומדה. בשנת 1944 הצליח האסטרונום וולטר באד במצפה הר וילסון לצפות בכוכבי הגלקסיה וזיהה שהגלקסיה מאוכלסת בכוכבים זקנים יחסית שבהירותם דומה לבהירות של הכוכבים בגלקסיית אנדרומדה, ומכך הסיק שהן בערך באותו המרחק. בשנת 1988 נצפתה בגלקסיה נובה שהגיעה לדרגת בהירות 16.5 על ידי מצפה הכוכבים ליק. M32 נמצאת במרחק של כ-2.5 מיליון שנות אור ממערכת השמש ונצפית על הרקע של שולי גלקסיית אנדרומדה. מדידות שנעשו לאורה של M32 לא הראו סימני בליעה על ידי ענני גז ולכן נראה ש-M32 קרובה יותר מגלקסיית אנדרומדה. מסתה של M32 כ-3 מיליארד מסות שמש - כ-2.5 פרומיל ממסתה של גלקסיית אנדרומדה. בהירותה הנראית של M32 היא מדרגה 8.1, עוצמת ההארה שלה היא פי 300 מיליון מעוצמת ההארה של השמש והספקטרום הכולל שלה מתאים לסוג ספקטרלי G3. ל-M32 צורה אליפטית כאשר לציר המשני אורך של כ-80% מאורכו של הציר הראשי. בדומה לגלקסיות אליפטיות אחרות, כוכבי M32 הם ברובם כוכבים זקנים ולא ניתן למצוא בה אזורי H II בהם מתרחשת יצירת כוכבים חדשים וגם אין בה צבירים פתוחים. רוב הכוכבים הם בעלי מסה בינונית או נמוכה יחסית, שכן הכוכבים המסיביים הפכו מזמן לננסים לבנים או התפוצצו כסופרנובה. גם הכוכבים הצעירים יותר בגלקסיה הם בני למעלה מ-2 מיליארד שנים ויש להם מתכתיות גבוהה יחסית, בניגוד לכוכבים הזקנים יותר שמתכתיותם נמוכה. כמו כן התגלו ב-M32 מספר ערפיליות פלנטריות ונובות, אך עד היום לא נצפתה בה אף סופרנובה. הגרעין של M32 הוא גדול ומסיבי בהשוואה לגלקסיות ננסיות. מסתו כ-100 מיליון מסות שמש וצפיפותו כ-5,000 כוכבים לפרסק מעוקב - סדר גודל דומה לגרעין של גלקסיית אנדרומדה עצמה. כמו כן הרכב האוכלוסייה של M32 אופייני יותר לגלקסיות אליפטיות גדולות מאשר לגלקסיות אליפטיות ננסיות ואין בה כלל צבירים כדוריים. מנתונים אלו עולה האפשרות ש-M32 הייתה בעברה גלקסיה אליפטית גדולה, שבשל קרבתה לגלקסיית אנדרומדה הגדולה ממנה, איבדה את כוכביה החיצונים ואת הצבירים הכדוריים שהקיפו אותה. M32 נעה במהירות של קצת יותר מ-200 ק"מ לשנייה בכיוון מערכת השמש. בקיזוז מהירות השמש סביב מרכז שביל החלב, נראה ש-M32 נייחת ביחס למרכז שביל החלב, בעוד גלקסיית אנדרומדה (הנמצאת מאחוריה) נעה במהירות של כ-100 ק"מ בשנייה לכיוון שביל החלב, כלומר M32 וגלקסיית אנדרומדה מתקרבות זו אל זו במהירות של כ-100 ק"מ בשנייה. מדיה וקבצים בנושא M32 בוויקישיתוף M32 באתר SEDS M32, בבסיס הנתונים SIMBAD לגרמי שמיים אסטרונומיים מידע באתר SIMBAD